open-index/open-wikipedia-markdown huggingface dataset:
Jeff Hardy

**Džefas Hardis** (; pilnas vardas **Jeffrey Nero Hardy**; g. 1977 m. rugpjūčio 31 d. Šiaurės Karolinoje, Kamerone, JAV) – JAV profesionalus imtynininkas.

## Biografija
Būdamas devynerių metų neteko mamos. Šešiolikos metų debiutavo WWE, o 1993 m. buvo priimtas. Atlieka tokius triukus, kurių atlikti niekas negali.

Turi brolį Matt Hardy, kuris taip pat buvo TNA imtynininkas, bet buvo atleistas, abu turi savo šou, pavadintą *The Hardy show - Greatest show not on TV*, kuriame taip pat dalyvauja ir kitas TNA imtynininkas bei geras jų draugas – Shannon Moore.

Kartu su broliu Matt`u įkūrė organizaciją „OMEGA“ – *Organization of Modern Extreme Grappling Arts*. Su broliu Matt`u yra komandoje *The Hardy Boyz*, su kuria šešis kartus tapo pasaulio komandiniais čempionais ir vieną kartą WCW komandiniais čempionais. Taip pat yra keturis kartus tarpžemyninis (*Intercontinental*) čempionas, buvo Europos , *Hardcore* , lengvasvorių, WWE ir Pasaulio Sunkiasvorių Čempionas (World Heavyweight Champion). Dirbdamas TNA jis yra 2 kartus pasaulio sunkiasvorių čempionas.

Domisi motokrosu, muzika bei įvairiais kitokiais atistiškais bei meniniais dalykais, yra grupės *Peroxwhy?gen* narys.

Šiuo metu Jeff Hardy yra vienas iš žinomiausių buvusių WWE ir dabar TNA kovotojų, varžybose pagarsėjęs tik jam būdingais veiksmais (Signature Moves), kurie angliškai vadinasi *Swantom bomb*, *Twist of Fate*, *Whisper in the Wind*.

Varžybose taip pat buvo žinomas pseudonimais *Charismatic Enigma*, *Conquistador #1*," Rainbow Haired - Warrior " , *Iceman*, *Ingus Jynx*, *Willow of the Whisp*, *Wolverine*.

## Didžiausios Karjeros Pergalės

* 2001/06/07 – Jeff Hardy laimėjo WWF Light Hevyweight titulą.
* 2002/07/08 – Jeff Hardy laimėjo WWF European titulą.
* 2001/07/10 – Jeff Hardy laimėjo WWF Hardcore titulą. (1-ą kartą)
* 2001/08/13 – Jeff Hardy laimėjo WWF Hardcore titulą. (2-ą kartą)
* 2002/07/29 – Jeff Hardy laimėjo WWF Hardcore titulą. (3-ią kartą)
* 2001/04/12 – Jeff Hardy laimęjo Intercontinental titulą (1-ą kartą)
* 2006/06/25 – Jeff Hardy laimėjo Intercontinental titulą (2-ą kartą)
* 2006/11/13 – Jeff Hardy laimėjo Intercontinental titulą (3-ią kartą)
* 2007/09/03 – Jeff Hardy laimėjo Intercontinental titulą (4-ą kartą)
* 2008/12/14 – Jeff Hardy laimėjo WWE titulą
* 2009/06/07 – Jeff Hardy laimėjo World Heavyweight titulą
* 2009/06/26 – Jeff Hardy laimėjo World Heavyweight titulą
* 2010/10/10 – Jeff Hardy laimėjo TNA World Heavyweight titulą
* 2011/02/13 – Jeff Hardy laimėjo TNA World Heavyweight titulą

## Pasiekimai
* „World Wrestling Entertainment“
** 6 kartus *WWE World Tag Team* čempionas (su Matt Hardy)
** 4 kartus Tarpžemyninis čempionas (Intercontinental Champion)
** 3 kartus *WWF Hardcore* čempionas
** 1 kartą *WCW World Tag Team* čempionas (su Matt Hardy)
** 1 kartą WWF Europos čempionas
** 1 kartą WWF Lengvasvorių čempionas (WWF Light Heavyweight Champion)
** 1 kartą WWE čempionas
** 2 kartus Pasaulio sunkiasvorių čempionas (World Heavyweight Champion)
* „TNA“
** 2 kartus Pasaulio sunkiasvorių čempionas (TNA World Heavyweight Champion)

## Nuorodos
* Jeff and Matt Hardys šou
Drew Gooden

**Andrew (Drew) Melvin Gooden** (g. 1981 m. rugsėjo 24 d. Oklandas, Kalifornija, JAV) – JAV krepšininkas, Milwaukee "Bucks" komandos sunkusis kraštas.

2001–2002 metais Gooden buvo dominuojantis žaidėjas Kanzaso universitete, kuriame jis vidut. pelnydavo 19,8 taško ir atkovodavo po 11,4 kamuolius. Komanda pateko į finalinio ketverto varžybas, o jis pats buvo apdovanotas *Sporting News First-Team All America* ir *Basketball America Player of the Year* prizais.

Kaip profesionalus žaidėjas Gooden pasižymi stabilumu žaidžiant savo pozicijoje, vos ne kiekvienose rungtynėse jis padaro dvigubą dublį.

Gooden yra suomių kilmės iš mamos pusės, jo tėvas Andrew Gooden su savo žmona Ulla susipažino žaisdamas krepšinį Suomijoje, vėliau jo tėvų keliai išsiskyrė ir Drew liko gyventi su tėvu Kalifornijoje.

2006 m. rugpjūčio 14 d. Drew pratęsė kontraktą su *Cleveland Cavaliers* dar 3 metams.

2008 m. vasario 21 d. Gooden buvo iškeistas į Čikagos „Bulls“ kartu su Larry Hughes, Cedric Simmons ir Shannon Brown.

2009 m. liepos 30 d. pasirašė sutartį su Dallas "Mavericks" klubu. 2010 m. vasario 14 d. kartu su dar 3 žaidėjais buvo iškeistas Washington "Wizards" klubui. Tų pačių metų vasario 18 d. atsidūrė trijų komandų mainuose ir persikėlė į Los Angeles "Clippers" klubą. 2010 m. liepos 8 d. pasirašė penkerių metų sutartį su Milwaukee "Bucks" klubu.

## Nuorodos
* NBA.com profilis – Drew Gooden
Krūminis rombapitonis

**Krūminis rombapitonis** (*Morelia amethystina*) – didžiausias *morelia* genties pitonas ir didžiausia Australijos gyvatė. Užauga iki 7 m, sveria iki 70 kg. Minta paukščiais ir žinduoliais, pvz., kengūromis.
Biliverdinas

Biliverdinas () – žalias pigmentas, hemoglobino skaidymo produktas. Sudarytas iš keturių eilute sujungtų pirolo žiedų (tetrapirolas). Biliverdinas susidaro hemoglobino hemo grupę pertraukus ties α-metino (α-methine) ryšiu.

Vėliau vandenyje tirpų biliverdiną (C33H34N4O6) fermentas biliverdino reduktazė perdirba į vandenyje netirpų toksišką geltoną bilirubiną (C33H36N4O6). Sumušimo mėlynės spalvos kitimas nuo purpurinės iki geltonos atspindi hemo grupės ardymo etapus.

Biliverdino būna kepenų išskiriamoje tulžyje, kuris suteikia tulžiai žalsvą atspalvį.
Pinčeris

**Pinčeriai** () – tarnybinių ir dekoratyvinių šunų veislių grupė, kurią sudaro dobermanai, trumpaplaukiai, šiurkščiaplaukiai ir nykštukiniai pinčeriai.

Šie aukšti terjerai buvo universalūs ūkininko šunys, kilę iš Vokietijos maždaug XVIII amžiuje. Jie naikindavo graužikus, saugodavo ir varydavo galvijus, sargaudavo. Iš jų kilo nykštukiniai pinčeriai, kurie dalyvavo išvedant dobermanus.

Pinčeriai elegantiški, dailūs, vidutinio kūno sudėjimo, gerai tinka auginti bute, tačiau tai gana reta veislių grupė. Šie šunys guvūs, supratingi, gan lankstūs, pakankamai lengvai dresuojami, bet turi būti tinkama motyvacija. Pinčeriai, kaip ir terjerai, linkę įsitraukti į rietenas su kitais šunimis, todėl juos reikia griežtai auklėti.

Anksčiau pinčeriai buvo skirstomi į švelniaplaukius (trumpaplaukius) ir šiurkščiaplaukius. Tik 1892 m. šiurkščiaplaukiai pinčeriai pavadinti šnauceriais (mitelšnauceriais).

## Išvaizda

Trumpaplaukis, vidutinio ūgio, elegantiškas, tvirtai sudėtas šuo. Jis stiprus kaip šnauceris. Kadangi yra trumpaplaukis, judant labai gerai matosi išraiškingi raumenys.

Reikšmingos proporcijos:
* Ūgio ir aukščio santykis turi būti kuo artimesnis vienetui - panašus į kvadrato formą.
* Galvos ilgis (matuojant nuo nosies galiuko iki pakaušio) turi atitikti pusę viršutinės linijos, einančios nuo gugos iki uodegos pradžios.
* Kaklas: kilniai, didingai išlenktas, ne per trumpas.
* Kūnas: viršutinė linija: lengvas nuožulnumas nuo gugos link užpakalinės dalies.
* Guga: aukščiausia viršutinės linijos dalis.
* Nugara: stipri, trumpa ir įsitempusi.
* Stuburas: truputį išlenktas, nežymus perėjimas link uodegos.
* Uodega: natūrali.
* Ūgis: patinų ir patelių 45–50 cm.
* Svoris: patinų ir patelių 14–20 kg.
Mijagio prefektūra

**Mijagio prefektūra** () – Japonijos prefektūra, įsikūrusi Tohoku regione, Honšiū saloje, Japonijoje. Sostinė – Sendajus.

## Istorija

Mijagio prefektūra seniau buvo dalis Mucu provincijos. XVII a. Datė Masamunė, įsikūręs Sendajaus mieste, tenai pastatė pilį. 1871 m. buvo suformuota Sendajaus prefektūra. Jau kitais metais prefektūra buvo pervadinta į Mijagio prefektūrą.

## Geografija

Mijagio prefektūra įsikūrusi centrinėje Tohoku dalyje, turi priėjimą prie Ramiojo vandenyno ir didžiausią miestą Tohoku regione – Sendajų. Prefektūros vakaruose ir šiaurės rytuose esti aukšti kalnai, bet centrinė lyguma, supanti Sendajaus miestą, yra gan didoka.

Prefektūroje yra ir Macušima, viena iš trijų didžiųjų Japonijos reginių. Tai įlankėlė su net 260 mažų salelių, kuriuose veši pušų giraitės.

### Miestai
Mijagio prefektūroje yra 13 miestų:

### Miesteliai ir kaimai
Pateikiami miesteliai ir kaimai kiekvienoje apskrityje:

### Sujungimai
Iš viso įvykdyti net 9 miestelių ir kaimų sujungimai 2003–2006 m. Tai lėmė savivaldybių skaičiaus sumažėjimą nuo 71 iki 36. Ateityje planuojama Vatario srityje esančius Vatario ir Jamamoto miestus sujungti į Vatario miestą.

## Ekonomika
Nors Mijagis turi geras sąlygas žemdirbystei ir žvejybai, aplink Sendajų esti daugybė pramoninių įmonių, ypatingai – elektronikos ir maisto apdirbimo.

## Lankytinos vietos
Be Sendajaus pilies ir Macušimos, yra ir kitokių lankytinų objektų:
* Aobos pilis
* Ičibančio
* Akiu karštas pavasaris
* Kinkasano salelė
* Macušimos įlankėlė
* Rikuchu Coast
* Okamos kraterinis ežeras
* Zao botanikos sodas

## Sportas
Žemiau išvardintos Mijagio prefektūrą atstovaujančios komandos:
* Futbolas
** Vegalta Sendai (Jurteko stadionas, Sendajus)
** Sony Sendai F.C. (Tagadžio)
* Beisbolas
** Tohoku Rakuten auksiniai ereliai (Fullcast Stadium Miyagi, Sendajus)
* Krepšinis
** Sendai 89ERS (Sendajaus gimnastikos salė, Sendajus)

## Nuorodos
* Official Mijagio prefektūros internetinė svetainė 
* Informacija apie kiekvieną miestų ir kaimų susijungimą Mijagio prefektūroje
Solovkų salos

**Solovkų salos** (sutrumpintai **Solovkai**; ) – salynas Baltojoje jūroje. Priklauso Archangelsko sričiai.

Salyną sudaro šešios salos ir apie 100 mažyčių salelių (bendras plotas 347 km²):
* Solovkų, arba Didžioji Solovkų (246 km²; didžiausia Baltosios jūros sala),
* Anzeras (47 km²),
* Didžioji Muksalma (17 km²),
* Mažoji Muksalma (0,57 km²),
* Didžioji Kiškių sala (1,25 km²),
* Mažoji Kiškių sala (1,02 km²).

Salų reljefas gana lygus, didžiausias aukštis virš jūros lygio 86 m. Kranto linija raižyta.

## Solovkų vienuolynas
Solovkų salos pagarsėjusios dėl Solovkų vienuolyno ir XX a. Lenino dekretu jame įsteigtos sovietinės pataisos darbų stovyklos.

1926 m. Solovkų koncentracijos stovykla pertvarkyta į kalėjimą, uždarytą 1939 m. Vienuolynas čia atkurtas 1992 m. ir tais pačiais metais įtrauktas į UNESCO pasaulio paveldo paminklų sąrašą.
Trys žymiausi Japonijos reginiai

**Trys iškilieji Japonijos reginiai** (日本三景 *Nihon sankei*) – kanoninis žymiausių reginių sąrašas Japonijoje, šiek tiek giminingas su Septynių pasaulio stebuklų sąrašu. Trijų reginių sąrašą 1643 m. sudarė mokslininkas Hajašis Radzanas.

Trys iškilieji Japonijos reginiai, tai:

* Macušima, esanti Mijagio prefektūroje
* Amanohašidatė, esanti Kioto prefektūroje
* Icukušimos šventykla, esanti Hirošimos prefektūroje

Image:MatsushimaModified.jpg|Macušimos įlankėlė.
Image:Amanohashidate view from Kasamatsu Park01s3s4410.jpg|Amanohašidatė, matoma iš vakarų.
Image:Itsukushima torii distance.jpg|Icukušimos šventykla.


Taip pat yra sugalvoti dar keli panašūs sąrašai. Pats žinomiausias, greičiausiai, yra „*Trys žymieji sodai*“ (三名園 *Sanmeien*):
* Kairaku-en, Mito
* Kenroku-en, Kanadzava
* Koraku-en, Okajamos miestas
Taip pat „*Trys Japonijos pilys*“:
* Himedžio pilis
* Kumamoto pilis
* Macumoto pilis
Bauskės pilis

**Bauskės pilis**&nbsp;– pilis Latvijoje, Žiemgaloje, Bauskėje, Nemunėlio ir Mūšos santakoje, 70&nbsp;km nuo Rygos ir 20&nbsp;km nuo Lietuvos sienos.

## Istorija
 
Pradėta statyti 1443&nbsp;m., kai Vokiečių ordinas, pabūgęs sustiprėjusios Lietuvos didžiosios kunigaikštystės pradėjo stiprinti savo valstybės pietines sienas. Senoji renesanso stiliaus pilis baigta 1456&nbsp;m.

Pastatyta ant dolomito pagrindo, todėl pamatai beveik neįgilinti. Tačiau šiuo metu dėl susiformavusio kultūrinio sluoksnio pamatų apačia atsidūrė 2–5&nbsp;m gylyje. Statybai naudotas tas pats dolomitas, lauko rieduliai, pastatų kampai ir angos išmūryti degtomis molio plytomis. Perdangoms pirmuosiuose aukštuose naudotos arkinės konstrukcijos, viršutinių aukštų perdengimai ir stogų konstrukcija iš medienos. Išorinių pilies sienų storis siekia 2,5&nbsp;m.

Statant bokštą jis kelis kartus griuvo. Pasak legendos, statytojai kreipėsi į žynį, kuris pataręs į bokšto sieną įmūryti ką nors gyvą, kas pirmasis ateis prie pilies. Tačiau, koks buvo statybininkų nustebimas, kai auštant pasigirdo žingsniai ir iš rūko išniro… paties statybos viršininko jaunutė žmona, atnešusi jam pusryčius. Laimė, kad prieš ją bėgo šunelis. Jis ir tapo pilies bokšto tvirtybės garantu. Sakoma, kad ir dabar tyliomis vasaros naktimis vis dar pasigirsta jo balsas. Nuo bokšto atsiveria plati Bauskės apylinkių panorama.

Apie 1518&nbsp;m. greta pilies jau buvo išaugęs miestelis Vairogmiestis. Tačiau 1562&nbsp;m. pilis tapo Vokiečių ordino sostine, todėl buvo praplėsta, pristatyta Naujoji pilis. 1587–1596&nbsp;m. pilis tapo ir pirmojo Kuršo hercogo Gothardo Ketlerio rezidencija, todėl miestelis buvo perkeltas toliau ir pavadintas Bauske.

Šiaurės karo metu pilį kelis kartus buvo užėmę švedai, rusai, lietuviai. 1706&nbsp;m. pilį užėmę rusai ją susprogdino ir po to, kaip netekusi fortifikacinės reikšmės, ji nebeatstatyta. Griuvėsius naikino ir aplinkiniai gyventojai, statydami savo namus.

## Restauracija

Pilies griuvėsius tyrinėti pirmasis pradėjo šių žemių šeimininkas kunigaikštis Paulius Lyvenas apie 1874&nbsp;m. Tuo metu nubraižyti ir pirmieji pilies planai. 1973&nbsp;m. nutarta pilį atstatyti, kaip vienintelę Latvijoje manierizmo epochos pilį. Ją konservuoti pradėta apie 1976&nbsp;m. atlikus archeologinius tyrimus.Tačiau pilies atstatymas vykdomas neprisilaikant paminklų restauravimo principų: naudojamos silikatinės ir gamykloje gamintos molio plytos, mūritos plytos ir kitos šiuolaikinės medžiagos.

## Nuorodos

* Bauskė ir pilis
* Bauskas pils
Pilsrundalė

**Pilsundalė** () arba **Rundalė** (*Rundāle*) – gyvenvietė Latvijoje, Žiemgaloje, Bauskės savivaldybėje. Rundalės valsčiaus centras. 697 gyventojai (2021 m.). 2009–2021 m. buvo Rundalės savivaldybės administracinis centras.

## Šaltiniai
Jonas Nepomukas

**Šv. Jonas Nepomukas** (g. 1340 m. Pomuke, dabartinis Nepomukas, netoli Pilzeno – m. 1393 m. kovo 20 d.) – šventasis, Čekijos globėjas. 1729 m. kovo 19 d. jį kanonizavo popiežius Benediktas XIII.

Turėjo kanonų teisės daktaro laipsnį. Dirbo Prahos arkivyskupijoje. Ilgą laiką buvo manoma, kad už nepaklusnumą Nepomukas karaliaus įsakymu buvo numestas nuo arkinio Karolio tilto Prahoje į Vltavos upę. Dėl to šventasis tapo tiltų globėju ir sergėtoju nuo vandens nelaimių. Naujesniais duomenimis, Nepomukas nužudytas dėl to, kad bažnyčios reikaluose gynė arkivyskupo viršenybę prieš karalių Vaclovą IV.

Abiejų Tautų Respublikoje Nepomuko kultas ėmė plisti XVIII a. pirmojoje pusėje, greitai tapo vienu populiariausių Lietuvos šventųjų, kartais tapatintas net su šv. Jonu Krikštytoju.
Rundalės rūmai

**Rundalės rūmai** (, ) – Baroko stiliaus dvaro rūmai Latvijoje, Žiemgaloje, Bauskės savivaldybėje, Rundalės valsčiuje, 28 km į rytus nuo Jelgavos. Vadinama Baltijos šalių Versaliu. 

## Architektūra
Architektas Bartolomėjus Frančeskas Rastrelis, pastatęs Sankt Peterburgo Ermitažo Žiemos rūmus. Rūmuose nuo 1972 m. veikia Rundalės pilies muziejus.

Rūmuose yra 138 kambariai. Vertingiausios rūmų salės: Baltoji, Karūnavimo, Paauksuotoji, Rožių, taip pat Didžioji galerija prabangiai dekoruotos barokiniu bei rokokiniu dekoru. Rūmų sodas ir parkas yra didžiausi baroko ir rokoko laikotarpio Latvijoje.

## Istorija
Rūmai statyti nuo 1736 m. iki 1740 m. Ir nuo 1763 m. iki 1768 m. buvo kaip Kuršo ir Žiemgalos kunigaikštystės hercogo Ernsto Johano Birono vasaros rezidencija. Rūmuose buvo gyvenama iki 1920 m. agrarinės reformos, vėliau buvo nusavinti ir naudojami valstybės poreikiams. Juose veikė pradžios mokykla, buvo įrengti butai. 1933 m. Latvijos istorijos muziejus pradėjo rūmų atnaujinimą, bet darbai nebuvo baigti. 1972 m. pradėti rūmų restauravimo darbai. 2015 m. užbaigti.

## Taip pat skaitykite
* Jelgavos rūmai

## Šaltiniai

## Nuorodos
* rundale.net / [Muziejaus oficiali svetainė [anglų kalba]] | 

## Galerija

Vaizdas:Latvia Rundāle palace 5.jpg|Vartai į rūmų vidinį kiemą
Vaizdas:Rundāles pils (galvenā ieeja).jpg|Vidinis kiemas
Vaizdas:Rundale - panoramio (1).jpg|Rūmai nuo sodo
Vaizdas:Bauska Schloss Rundale Innen Treppenhaus 1.JPG|Laiptinė
Vaizdas:Bauska Schloss Rundale Innen Audienzzimmer des Herzogs 2.JPG|Rūmų audiencijų salė
Vaizdas:Rundale Palace reception hall.JPG|Auksinė salė
Vaizdas:Bauska Schloss Rundale Innen Speisesaal des Herzogs 2.JPG|Kunigaikščio valgomasis kambarys
Vaizdas:Le château de Rundal (Rundal Pils) (9).JPG|Biblioteka
Vaizdas:Bauska Schloss Rundale Innen Schlafzimmer des Herzogs 2.JPG|Kuršo kunigaikščio miegamasis
Vaizdas:Bauska Schloss Rundale Innen Arbeitskabinett des Herzogs 2.JPG|Kunigaikščio darbo kambarys
Vaizdas:Peter von Biron.jpg|Peter von Biron
Vaizdas:Dorothea von Medem with daughters.jpg|Dorotėja fon Medem su dukromis Vilhelmina ir Paulina
Vaizdas:Rundale Pilsrundale Stuckarbeiten.jpg|Puošyba
Vaizdas:Gardens of Rundãle Palace, Latvia.jpg|Prancūziškas sodas
Vaizdas:Rundāle Palace 09.jpg|Rūmų arklidės ir kiti žirgyno pastatai
Biliūnai (Kaunas)

**Biliūnai** – kaimas Kauno rajono savivaldybėje, dešiniajame Nevėžio krante. Aviacijos sporto mėgėjas Juozapas Liekis su žmona sukūrė originalią aviacijos sodybą-muziejų, įkūrę Juozo Naujalio memorialinio muziejaus filialą, kurį kasmet papildo naujais eksponatais, turi etninio paveldo kolekciją.

## Gyventojai

## Šaltiniai
Dmitrijus Koldunas

**Dmitrijus Aleksandrovičius Koldunas** (Dzmitrijus Kaldunas, ,  g. 1985 m. birželio 11 d., Minske, Baltarusijoje) – populiarus Baltarusijos dainininkas.

## Muzikinė karjera
2006 m. D. Koldunas laimėjo Rusijos TV kanalo „Пе́рвый кана́л“ rengtą muzinikį realybės šou „Žvaigždžių fabrikas“. Įgijęs populiarumą, 2007 m. atlikėjas laimėjo Baltarusijos atrankos konkursą į „Euroviziją“ Suomijoje. Jis scenoje pasirodė gegužės 10 d. vykusiame pusfinalyje, atlikęs dainą „Work Your Magic“ (autoriai – Filipas Kirkorovas ir Karen Kavaleryan) ir patekęs tarp 10 geriausių, prasimušė į finalą. „Eurovizijos“ finale, surinkęs 145 taškus, užėmė 6 vietą.

## Nuorodos

* http://www.koldundima.ru/ 
* http://www.tvr.by/eng/eurofest.asp 
* http://belarus.esckaz.com/
* http://dimackakoldun.eforum.lt/ 
* http://www.freewebs.com/dimakoldunfc-lt/ 

|-
Macušima (reikšmės)

**Macušima** – paplitęs vardas Japonijoje. Taip pat gali reikšti:

## Vietovės

* Macušima – nedidelė įlanka su daugybe mažų salelių Japonijoje, vienas iš trijų iškiliųjų Japonijos reginių;
* Macušimos miestas, Mijagis – miestas šiaurės Japonijoje;
* Macušimos stotis ir Macušima-Kaigan stotis – dvi traukinių stotys Macušimoje;
* Macušima, Kumamotas – buvęs miestas Kumamoto prefektūroje.

## Žmonės

* Macušima Nanako – japonų aktorė;
* Macušima Marina – japonų pornografinių filmų aktorė;
* Macušima Minori – japonų įgarsintoja.

## Kita
Macušima – Japonijos šarvuotadenis kreiseris (1890-1908 m.).
Šilelis (reikšmės)

Žodis **šilelis** reiškia:

* šilelis – nedidelis šilas;
* „Šilelis“ – lietuviška televizorių markė;
* kaimai:
** Šilelis – Anykščių rajone;
** Šilelis – Kauno rajone;
** Šilelis – Molėtų rajone;
** Šilelis – Prienų rajone;
** Šilelis – Rokiškio rajone;
** Šilelis – Širvintų rajone;
** Bugų Šilelis – kaimas Zarasų rajone;
* miškai:
** Anykščių šilelis – šilas Anykščių rajone.
Didvyriai

**Didvyriai** – kaimas Kauno rajono savivaldybėje, 2 km į šiaurės vakarus nuo Raudondvario.

## Paveldas
* Buvusiame Gojaus vienkiemyje pastatytas kryžius (1998) ir tipinis atminimo ženklas (1999) buvusioje sodyboje, kurioje gimė ir augo penki broliai Bagdonavičiai: Kęstučio apygardos Naro rinktinės būrio vadas Juozas–Papartis, Vaidoto rinktinės Vasario būrio skyriaus vadas Kazimieras–Gegužis, partizanai Antanas, Jonas ir politinis kalinys Povilas.
* Medinis stogastulpis Steigiamojo, I ir II seimo nariui, rezistentui Viktorui Beržinskui (1999, aut. K. Švažas).
* Grafų Tiškevičių žemės valdos I ir II riboženkliai.
* Rašytojo Rimanto Budrio sodyba su atminimo lenta (R. Budrio g. 30).

## Gyventojai

Didvyrių kaime 1937 m. ekonomistas profesorius Dzidas Budrys nusipirko sodybą, o jo sūnus rašytojas Rimantas Budrys įkūrė dendrologinį parką, kuriame auga apie 110 rūšių medžių ir krūmų. Šiuo metu čia, nuošaliame kampelyje, įkurta katalikiškos bendruomenės „Gyvieji akmenys“ rekolekcijų sodyba, kurioje organizuojami įvairūs savaitgalių renginiai suaugusiems ir jaunimui, vasaros stovyklos vaikams ir paaugliams.

## Galerija

Budrio sodyba. Didvyriai.JPG|Budrių sodyba
Didvyriai, ūkis.JPG|Ūkis prie Didvyrių g.
Didvyriai, partizanų kryžius.JPG|Kryžius partizanams Bagdonavičiams


## Šaltiniai
Kačiūniškė

**Kačiūniškė** – kaimas Kauno rajono savivaldybėje, dešiniajame Nevėžio krante. Ant upės kranto išlikęs Kačiūniškės dvaras (pastatytas 1929 m., buvęs seserų benediktinių gyvenamasis namas-vienuolynas).

## Istorija

XX a. tarpukariu įkurtas Kačiūniškės dvaras.

## Gyventojai

## Šaltiniai
Murata

**Murata** () – Japonijos miestelis, įsikūręs Šibatos apskrityje, Mijagio prefektūroje.

2006 m. kovo 31 d. duomenimis, 78,41 km² ploto mieste gyveno 12&nbsp;817 žmonių.

Pagrindiniai keliai:
* Tōhoku autostrada
* 4 trasa

## Simboliai
Oficiali gėlė – *[[Osmanthus]]*, medis – *[[Phasianus versicolor]]*.

## Nuorodos
* Oficiali svetainė
Kleimoras

**Kleimoras** () – škotiškas kalavijas, galintis būti vieno iš dviejų tipų – dvirankis kleimoras ar kleimoras palašas.

## Pavadinimas
Žodis *claymore*, manoma, kilęs iš gėlų *claidheamh mōr* 'didysis kalavijas' . Kiti teigia, kad jis kilęs iš *claidheamh da lamh* 'dvirankis kalavijas'.

## Dvirankis kleimoras
Dvirankis kleimoras buvo didelis kalavijas, naudotas viduramžiais. Jį naudojo klanų tarpusavio kovose ir kovose su anglais maždaug 1300-1700 m. Paskutinis mūšis, kuriame, manoma, naudojo daug tokių kleimorų, buvo 1689 m. Kilikrankio mūšis (*Battle of Killiecrankie*). 
Dvirankiai kleimorai buvo mažesni už kitus dvirankius kalavijus. Kleimorų skersinio šakos, besibaigiančios mentelėmis (dažnai primenančiomis keturlapį), būdavo maždaug 15° kampu palenktos į geležtės pusę. 
Rečiau žinomas kleimorų tipas – kriaukliškas kleimoras (*clamshell hilted claymore*) turėjo kitokią gardą: kleimoriškas skersinis papildytas dviem rankenos pusėn nulenktomis „geldelėmis“.

Vidutinis kleimoras būdavo maždaug 140 cm ilgio (rankenos ilgis apie 33 cm, geležtės – apie 107 cm), svėrė apie 2,5 kg.

## Kleimoras palašas
1715 m. škotų sukilimo aprašyme minimi kleimorai, spėjama, buvo ne dvirankiai kleimorai, kurių tuo metu nebenaudojo, o pintiniški kleimorai (*basket - hilted claymores*). Jie dar plačiau naudoti 1745 m. sukilime.

Šie kalavijai buvo daug trumpesni, vienrankiai, primenantys palašus (paprastai vienašmenius kalavijus sunkia geležte ir pintiniška garda). Juos pradedant XVIII a. plačiai naudojo škotų kariuomenė ir kai kurie anglų karininkai. 
Gardos pintinė kirstynėse saugojo ranką . Škotiški pintiniški kleimorai skiriasi nuo kitų pintiniškų palašų tuo, kad jų pintinės iš vidaus išklotos aksomu, dažnai raudonu. Rankena ar rankenos bumbulas kartais papuoštas dekoratyviniai kutais.

## Nuorodos


* http://www.imperialweapons.com/swords/Gen2/IP-069.html  The 16th Century Scottish Claymore, with Leather Wrapped Ricasso.
Macušima

: *Šis straipsnis yra apie [[Nihon sankei]]. Kitas žodžio *Macušima* reikšmes galite rasti [[Macušima reikšmės|čia]]*.

**Macušima** (松島) – grupė salų, nusidriekusių Mijagio prefektūroje, Japonijoje. Salyną sudaro 260 mažų salelių (shima、島), apaugusių pušimis {matsu、松). Japonų mokslininkas Hajašis Radzanas salyną įtraukė į Trijų iškiliųjų Japonijos reginių sąrašą.

## Susisiekimas

Macušimos miestas nėra toli nuo Sendajaus ir lengvai pasiekiamas traukiniu.

## Nuorodos

* Macušimos foto gidas
Kriemala

**Kriemala** – kaimas Kauno rajono savivaldybės šiaurės vakaruose, dešiniajame Nemuno krante. Aptiktas istorinis Kriemalos kapinynas.

Kaimas įsikūręs Pakarklės miške, šiaurėje yra Paštuvos botaninis draustinis, pietuose teka Karklės upelis (dešinysis Nemuno intakas).

## Istorija

## Gyventojai

## Šaltiniai
Rupunioniai

**Rupunioniai** – kaimas Kauno rajono savivaldybėje, šalia kelio . Aptiktas istorinis Rupunionių kapinynas.

## Istorija

## Gyventojai

## Šaltiniai
Bernatoniai (Kaunas)

**Bernatoniai** (anksčiau ***Bernatonių Kaimelė***) – kaimas Kauno rajono savivaldybėje, 3 km į šiaurę nuo Raudondvario, dešiniajame Nevėžio krante. Stūkso Bernatonių piliakalnis. Yra žemės ūkio bendrovė „Bernatoniai“.

## Istorija

Anksčiau čia buvo Bernatonių dvaras.

## Gyventojai

## Šaltiniai

*
Virbaliūnai

**Virbaliūnai** – kaimas Kauno rajono savivaldybėje, 4 km į pietus nuo Bubių, šiauriniame Kulautuvos miško pakraštyje. Prie Klevinės upelio rasti Kulautuvos lobiai.

Prie kaimo, dešiniajame Nemuno krante yra sklandytojų kalva.

## Etimologija

Pavadinimas yra asmenvardinis vietovardis, tikriausiai kilęs nuo pavardės *Virbalas* ar *Virbalis*.

## Istorija

## Gyventojai

## Šaltiniai
Gulbiniškiai (Vilkaviškis)

**Gulbiniškiai** – kaimas Vilkaviškio rajono savivaldybės šiaurėje, prie Gulbino upelio (kairysis Šešupės intakas) bei kelių  ir  sankryžos.

## Gyventojai

### Žymūs žmonės
* Gulbiniškiuose 1915 m. gimė ir 1948 m. vasario 1 d. žuvo karininkas, rezistentas, partizanų Tauro apygardos vadas Antanas Baltūsis-Žvejys.
* Gulbiniškiuose augo Vygandas Račkaitis – rašytojas, poetas, publicistas.
* Gulbiniškiuose gimė poetas, publicistas Jonas Kantautas.

## Šaltiniai
Paikiškiai

**Paikiškiai** – kaimas Marijampolės savivaldybės vakaruose, 5 km į vakarus nuo Marijampolės, prie Paikio upelio.

## Istorija

|}

## Gyventojai

## Šaltiniai
Pentiškiai

**Pentiškiai** – kaimas Šakių rajono savivaldybėje, 2 km į šiaurę nuo Griškabūdžio, prie kelio Griškabūdis–Lukšiai. Šiauriniu pakraščiu prateka Penta.

## Gyventojai

## Šaltiniai
Palašas

**Palašas** (, , ) – vienašmenių kertamųjų – duriamųjų kardų tiesia geležte tipas. Ankstyvieji palašai turėjo dviašmenes geležtes (iki XVIII a. vidurio), vėliau (XIX a.) geležtės tapo vienašmenėmis, nors dažnai buvo ir pusantrinės. Vienašmenių palašų geležčių storiausia ir tvirčiausia dalis – bukoji nugarėlė (pentis).

Geležtės ilgis – iki 85 cm.

Atsirado XVI a. pabaigoje – XVII a. pradžioje kartu su reguliariais kavalerijos daliniais. Palašų geležtė turėjo būti pakankamai sunki, kad ją būtų galima perkirsti kirasą, kurias dėvėdavo kavaleristai. 
Palašo efesas sudarytas iš rankenos su galvute ir garda. Gardą dažnai sudarydavo skersinis ir lankelių sistema. Turkiški ir Kaukazo palašai dažnai lankelių neturėdavo. Vakarų Europos palašų efesai neretai būdavo asimetriški, su sudėtinga lankelių sistema (iki pintinės). Vakarų Europoje palašus naudojo daugiausia dragūnai ir kirasirai.

Angliškas palašo pavadinimas *backsword*. Viena iš hipotezių teigia, kad *backsword* reiškia 'nugarinis kalavijas', nes kavaleristai palašus, atseit, nešiodavo makštyse ant nugaros, kad jojant nesidaužytų į arklio šoną. Tačiau anglų kalboje žodis *back* reiškia ir geležtės nugarėlę (bukąjį beašmenį kraštą) . Todėl labiau pagrįsta teigti, kad *backsword* – tai „kalavijas su nugarėle“.

## Šaltiniai

## Nuorodos
* Paradinis kavalerijos palašas 
* Apdovanojamasis jūrinis palašas 
* Оружие Турции с XVII по XVIII века. Палаш  Turkijos XVII–XVIII a. ginklai. Palašas

## Literatūra
* Трубников Б. Г. «Холодное Оружие»
* Попенко В. Н. (1996) Холодное оружие. Энциклопедический словарь
Vaiguviškiai (Šakiai)

**Vaiguviškiai** – kaimas Šakių rajono savivaldybės šiaurėje, 2 km į pietryčius nuo Plokščių, Vaiguvos upelio (kairysis Nemuno intakas) kairiajame krante.

## Etimologija

Istorikas Jonas Totoraitis yra iškėlęs hipotezę, kad kaimo vardas bus atneštas nuo Platelių ežero, kur yra bendravardis kaimas (dabar išnykęs). Toks atvejis galimas dėl to, kad gyventojų migracijos į Užnemunę laikotarpiu buvo atsinešami ir kai kurie vietovardžiai. Tačiau pagrindo taip manyti nėra, kadangi čia pratekantis Vaiguvos upelis rodo, jog Vaiguviškiai – vandenvardinis vietovardis (tai patvirtina ir kirtis).

## Gyventojai

## Šaltiniai
Partizanas (reikšmės)

Žodis **partizanas** gali reikšti:

* partizanas – ginkluoto pasipriešinimo judėjimo dalyvis, paprastai civilis, veikiantis ginkluotoje grupėje;
* partizanas – plačiaašmenės ieties su sparniškomis skiautėmis tipas;
* „Partizanas“ – Dzūkijoje pokario metais leistas pogrindinis laikraštis;
* partizanas (šnek.) - paskutiniais TSRS dešimtmečiais atsargos kareivis, pašauktas į karinius mokymus.

Susiję:
* Lietuvos partizanai;
* Raudonieji partizanai.

Taip pat:
* sporto klubai:
** Partizan – Serbijos futbolo klubas;
** Partizan – Serbijos krepšinio klubas;
** FK Partizan Minsk – futbolo klubas iš Minsko;
** Partizán Bardejov – Slovakijos futbolo klubas;
* Stadion FK Partizan – stadionas Belgrade, Serbijoje;
* Prvi Partizan – Serbijos šaudmenų gamybos kompanija.
Partizanas (ginklas)

**Partizanas** (, , ) – plačiaašmenė europietiška ietis, kurios platus ietigalis pamate turi dvi sparniškas skiautes, kurios gali būti statmenos ieties ašiai arba daugiau ar mažiau užlenktos į priekį (pvz., pusmėnuliu). Kai skiautės labai ilgos ir daugiau ar mažiau užlenktos į priekį, tuomet ginklas nebe partizanas, o korseka, runka, spetumas ar trišakis.

Partizanas gali būti 2,5 m ilgio ar ilgesnis.

XVI a. partizanai buvo landsknechtų ginklas, XVII a. – asmens sargybinių ginklas. Rusijoje atsirado XVII a. ir naudoti iki XVIII a. ketvirto dešimtmečio kaip karininkų garbės ginklas (su ornamentuotu, herbais puoštu ietigaliu). Rusijoje ginkluotėje buvo iki XIX a. pradžios, vadinti *espantonais* (*эспантон*).

Rūmų asmens sargybinių partizanai buvo labai dekoratyvūs, jų ietigaliai dažnai su paauksuotais, ažūriniais, raižytais ir kitokiais puošiniais.


File:Drevnosti RG v3 ill119 - Protazans.jpg|Rusiški partizanai (protazanai)
File:Drevnosti RG v3 ill120 - Protazan.jpg|Rusiškas partizanas
File:Protazan2 DRG.JPG|Rusiškas partizanas
Vaizdas:Rom 59 (RaBoe).jpg|Dešinysis šveicarų gvardietis - su partizanu
Daikatana

**Daikatana** – 2000 m. pirmojo asmens šaudyklės žanro kompiuterinis žaidimas, sukurtas „Ion Storm Inc.“ ir platintas „Eidos Interactive“. Nors jo pagrindinis kūrėjas buvo šiame žanre gerai žinomas Džonas Romero, *Daikatana* patyrė vieną didžiausių nesėkmių kompiuterinių žaidimų istorijoje.

## Apžvalga
Veiksmas vyksta 2455 metais, kai žmonija kenčia nuo siaubingos epidemijos. Žaidėjo tikslas yra surasti ir įveikti piktąjį genijų, kuris naudodamasis stebuklinga *daikatana* – japonišku kardu – gali keliauti per laiką. Nuvykęs į praeitį, jis užkirto kelią vaistų nuo šios ligos išradimui, tad dabar gali valdyti pasaulį. Kad įvykdytų šią misiją, žaidėjo veikėjas pats keliauja per laiką, apsilanko viduramžių Skandinavijoje, netolimos ateities Los Andžele, senovės Graikijoje ir ateities Japonijoje.

Ypač neigiamo atsako susilaukė agresyvi reklama su tekstu „Džonas Romero ruošiasi paversti tave savo kale“ (). Taip pat, žaidėjų nepasitenkinimą sukėlė dirbtinai apribotas leidžiamų išsisaugojimų skaičius kiekviename žaidimo lygyje bei du pašaliniai kompiuterio valdomi veikėjai (NPC), sekiojantys paskui žaidėją ir apsunkinantys žaidimą: jei nors vienas miršta, žaidimas laikomas pralaimėtu. Jų dirbtinis intelektas buvo ypač prasto lygio, todėl šie padėjėjai ypač apsunkindavo žaidimą.

*Daikatanos* išleidimas buvo daug kartų atidėtas, visų pirma – dėl pradžioje užsibrėžtų nerealių terminų, vėliau – supratus, kad jo grafikos variklis gerokai atsilieka nuo tuo metu leidžiamų kitų žaidimų. Tačiau nors grafikos variklis buvo pakeistas į *[[Quake 2]]*, žaidimo išleidimas dar atsidėjo, ir kai jis pasirodė prekyboje, turėjo konkuruoti su *[[Quake 3]]* bei *[[Unreal Tournament]]*, kurių grafika buvo dar labiau pažengusi.
Quake II

**Quake II** – pirmojo asmens šaudyklės žanro kompiuterinis žaidimas, sukurtas „id Software“ ir 1997 m. gruodžio 9 d. išleistas „Activision“. Tai nėra *[[Quake]]* tęsinys siužeto prasme, tačiau išlaiko panašų stilių, panašius ginklus ir atmosferą. Garso takelį žaidimui kūrė Rob Zombie, Sonic Mayhem ir Bill Brown.

Tai yra viena populiariausių visų laikų pirmojo asmens šaudyklių ir iki dabar žaidžiama internete, nors jau yra išėję ir *[[Quake III]]*, ir *[[Quake IV]]*.

*Quake II* grafinį variklį vėliau naudojo daug kitų žaidimų, kaip kad *[[Half-Life]]*, *[[Heretic II]]*, *[[Daikatana]]*, ** ir kiti.

## Capture the flag
Yra išėjusios net kelios Capture the Flag (CTF) modifikacijos. Čia žaidėjai kovoja pasiskirstę į dvi komandas ir taškai duodami už priešininkų vėliavos atnešimą prie savosios, savo vėliavos apgynimą ir panašiai. Taip pat įvestas naujas ginklas – *grapple* - tam tikras lynas, leidžiantis prisitraukti prie sienų ar lubų ir taip pasiekti kitu būdu nepasiekiamas vietas ar tiesiog padidinti judėjimo greitį. Žaidžiant ctf, geras grapple valdymas laikomas vienu svarbiausių įgūdžių kelyje į pergalę. Taip pat yra būtinas geras komandinis žaidimas. Dar vienas papildymas yra *power - techs* - specialūs daiktai, kurių vienu metu žaidėjas gali turėti tik vieną. Jie duoda įvairius efektus, pavyzdžiui, padidina ginklų daromą žalą.
Rūmų špaga

**Rūmų špaga** (, *smallsword*, *court sword*, *dress sword*; ; ) – lengvas vienrankis duriamasis kalavijas. Atsirado Prancūzijoje iš ilgesnės ir sunkesnės rapyros (kuri naudota vėlyvajame Renesanse), ir paplito visoje Europoje. Rūmų špagos labai populiarios buvo XVII a. vid. – XVIII. pab.

Rūmų špagos geležtė palyginus trumpa (apie 60-80 cm), į galą ji siaurėja ir baigiasi aštriu smaigaliu. Geležtė (galinti būti beašmenė) paprastai trikampio skerspjūvio, nors ankstyvosios rūmų špagos turėdavo iš ankstesniųjų kalavijų (pvz., rapyrų) paveldėto profilio (rombinio ar verpstiško) geležtes. Trikampio skerspjūvio geležtės gali turėti seklius griovelius, kurie palengvina ir sustandina geležtę. Daug XVII-XVIII a. ribos rūmų špagų turėjo *colichemarde* tipo geležtes.

Garda – mažas (paprastai 7-13 cm skersmens) skydelis, paprastai plokščias ir disko ar skaitmens 8 formos, su pirštus saugančiu paprastu lankeliu. Efesas paprastai turi skersinį, kuris kartais būna vienpusis.

Rūmų špaga lengva, ja lengva dirbti, todėl iš fechtavimo ja atsirado šiuolaikinio sportinio fechtavimo technika, o iš pačios rūmų špagos atsirado sportinė špaga ir sportinė rapyra.

Rūmų špaga buvo efektyvus dvikovų ginklas, bet dažnai tai buvo tik socialinės padėties ženklas ir vyriškas papuošalas. Daugelis išlikusių rūmų špagų prabangiai išpuoštos baroko, rokoko ar neoklasikiniame stiliuje. XVII a. pab. ėmė nykti paprotys nešioti kalaviją su civiline apranga, ir rūmų špagos ėmė nešioti tik iškilmingomis progomis.

## Nuorodos
Šiuolaikiniai rūmų špagų variantai
* G. Gedney Godwin Smallsword http://www.myarmoury.com/review_ggg_ss.html
* Arms & Armor Smallsword http://www.myarmoury.com/review_aa_ss.html
* Cold Steel Smallsword http://www.myarmoury.com/review_cs_ss.html
* Phoenix Metal Creations Loop - hilt Smallsword http://www.myarmoury.com/review_pmc_loop.html
* Del Tin 5181 Smallsword http://www.myarmoury.com/review_dt5181.html
* Arms & Armor Custom English Loop - hilt Smallsword http://www.myarmoury.com/review_aa_loop.html
* FRANCH SMALLSWORD, late 18th Century. http://www.deltin.net/5180.htm
* French smallsword (Cold Steel) http://therionarms.com/reenact/therionarms_c588.html

Kita
* Lonnergan Smallsword Sequence (1771) (Fechtavimas rūmų špaga, yra vaizdo klipas) http://www.higginssword.org/guild/demo/muse/smallsword/index.html 
*
Vašingtono metropolitenas

**Vašingtono Metro** (*[[Anglų kalba|angl.]] Washington Metro*) – greito tranzito sistema juosianti Vašingtoną ir kaimyninius miestus Merilando ir Virdžinijos valstijose. Metro pradėjo veikti 1976 metų kovo 27 dieną. 

Nuo įkūrimo sistema išaugo iki penkių linijų, 86 stočių ir 171 km bendro ilgio. Iš tiesų buvo planuojamos 83 stotys ir 165,5 km ilgis plane, kuris buvo užbaigtas 2001 metų sausio 13 dieną. Sistema yra antra pagal užimtumą Jungtinėse Amerikos Valstijose, už ją užimtesnė tik Niujorko metro sistema.
Glendeilis (Kalifornija)

**Glendeilis** – miestas vakarų JAV, Kalifornijoje, Los Andželo apygardoje, šiaurinis Los Andželo priemiestis. 2000 metais mieste gyveno 194 973 žmonės, 2004 metais gyventojų skaičius padaugėjo iki 201 326 ir 2005 metais iki 207 007 žmonių. Glendeilis yra 3 pagal dydį miestas apskrityje ir 17 pagal dydį Kalifornijoje.

Vystoma aviacijos, raketų, radioelektronikos pramonė.

## Demografija
Pagal 2000 metų statistiką mieste gyveno 194 973 žmonės, mieste buvo 71 805 šeimos ūkis ir 49 617 šeimų. Gyventojų tankumas buvo 2 456,1/km². Mieste gyveno 63,58 % baltaodžių, 16,12 % azijiečių, 1,27 % juodaodžių, 0,32 % indėnų, 8,65 % kitokios rasės ir 10,06 % dviejų arba daugiau rasių žmonių. 19,72 % visų gyventojų buvo ispanai arba lotynai.

## Šaltiniai
Paramount Pictures

**Paramount Pictures Corporation** yra JAV kino kompanija. Įkurta 1912 metais, ji yra ilgiausiai egzistuojanti Amerikos kino studija.

Kompanija pastatė tokius filmus kaip „Krikštatėvis“, „Beverli Hilso policininkas“, „Miesto kaubojus“, „Titanikas“ (kartu su „20th Century Fox“), „The Sum of All Fears“ ir nemažai kitų daug apdovanojimų pelniusių filmų.
Mežuotnė

**Mežuotnė** – gyvenvietė Latvijoje, Žiemgaloje, Bauskės rajone, Lielupės kairiajame krante, 10 km į vakarus nuo Bauskės ir 40 km į pietus nuo Rygos. Mežuotnės savivaldybės, valsčiaus centras. Stovi Mežuotnės pilis.

## Geografija

Gyvenvietės plotas – 11,9 km², savivaldybės – 75,32 km². Gyvenvietės gyventojų 2006 m. apie 500, savivaldybės – 1860. Ribojasi su Bauskės rajono Iecavos, Cuodės, Rundalės, Viesturų pagastais ir Jelgavos rajono Sidrabenės pagastu.

Aukščiausia vieta – 28,9 m virš jūros lygio.

### Kitos gyvenvietės
* Ceplis,
* Garuoza,
* Jumprava,
* Strelniekai.

### Upės
* Lielupė,
* Ikstrumas, Iecavos intakas,
** Garuozė,
** Žižma,
** Malva,
** Sidabrė

## Istorija

Archeologiniai tyrimai, kuriuos Mežuotnės piliakalnyje atliko 1938–1940 m. ir 1942 m. Valdis Ginteris, 1949 m. E. Brīvkalnė, ir 1969–1970 m. Māris Atgāzis rodo, kad apie VI–VIII a. jau gyventa prie miestelio išlikusiame piliakalnyje ir greta jo buvusioje gyvenvietėje. Piliakalnio apie 3500 m² ploto aikštelėje, apsaugotoje dviem 2–8 m aukščio pylimais, tarp kurių iškastas griovys, aptvertoje dviguba gynybine gulsčių rastų siena, stovėjo medinė žiemgalių pilis. Tyrimų metu rasti 3604 keramikos, metalo, gintaro ir kitų dirbiniai bei radiniai. Pilies teritorijoje rastos 14 rastinių pastatų, nuo 4x5 iki 6x8 m. dydžio, liekanos. Prie pilies buvusioje gyvenvietėje, 14 ha plote rastos buvusių medinių pastatų sukirstais kampais liekanos.

Manoma, kad Mežuotnė (*Medscina*) buvo pažymėta XII a. arabų geografo al Idrisijaus sudarytame žemėlapyje. XIII a. istorijos šaltiniuose Mežuotnė vadinama *eastrum Mezoten*. XIII a. vokiečių kronikose Mežuotnė paminėta kaip reikšmingas Rytų Žiemgalos centras. Pilį 1219–1220 m. užėmė ir sugriovė Rygos vyskupo Alberto kariuomenė, panaudojusi vietiniams gyventojams dar nepažįstamą ugnies ir akmenų svaidymo techniką. Manoma, XIII a. trečiame dešimtmetyje čia buvo Žiemgalos vyskupo sostinė. Po 1236 m. Saulės mūšio baltų žemių užkariautojams stiprinant jėgas, 1242 m. popiežiaus Inocento IV legatas Vilhelmas Modenietis Mežuotnę atidavė valdyti Livonijos ordinui. Tačiau žiemgaliai pilį atstatė ir per 1258–1272 m. sukilimą ji buvo vienu svarbiausių pasipriešinimo centrų.

Pasak Vartbergės kronikos, 1321 m. balandžio mėn. Livonijos ordino magistrui Gerhardui fon Jorkui įsakius Mežotnėje pastatyta nauja medinė pilis, bet ją 1346 m. užėmė ir sudegino lietuviai. Po 1346 m. pilis nebuvo atstatyta. Paskutinis ordino magistras Gothardas Ketleris Mežuotnę prijungė prie Kuršo hercogystės, o tuo pačiu ir prie Abiejų Tautų respublikos. 1737 m. žemių šeimininku tapo Ernstas Johanas Bironas. 1797–1802 m. architektas Džakomas Kvarengis (1744–1817) Rusijos caro Pavelo I vaikų guvernantei Šarlotei fon Lyven pastatė Mežuotnės rūmus. XIX a. Mežuotnėje buvo du dvarai Mežuotnės ir pastoriaus. Nuo XVII a. veikė brokato, gobelenų audimo, apmušalų gamybos manufaktūra, salietros virykla. Nuo 1921 m. agrarinės reformos iki 1940 m. ir nuo 1990 m. Mežuotnė priklauso Latvijai.

## Nuorodos
Turizmo svetainė 

## Šaltiniai
Led Zeppelin IV

**Led Zeppelin IV** - ketvirtasis anglų roko grupės Led Zeppelin albumas, išleistas 1971 metų lapkričio 8 dieną. Albumas neturi oficialaus pavadinimo, tačiau yra plačiai žinomas kaip **Led Zeppelin IV**. Albumas yra vienas geriausiai parduodamų muzikos istorijoje, vien Jungtinėse Amerikos Valstijose buvo parduota apie 23 milijonai albumo kopijų, o visame pasaulyje skaičiuojama apie 30 milijonų.

Ant albumo vietoj pavadinimo buvo pavaizduoti keturi paslaptingi simboliai – . Vienintele užuomina į grupę, kuriai turėtų priklausyti šis darbas, buvo albumo prodiuserio Džimio Peidžo paminėjimas. Iš Led Zeppelin pusės tai buvo atsakas žiniasklaidai, kuri buvo susiformavusi pernelyg negatyvią nuomonę apie grupę, ją laikė pervertinta, populiarumą – dirbtinai išpūstu. Led Zeppelin norėjo įrodyti, jog toks požiūris yra neteisingas ir pati muzika gali parduoti save.

## Apžvalga
Led Zeppelin šiuo albumu pavyko sukurti unikalią muzikos formulę, sujungiančią akustinius garsus su sunkiuoju metalu ir bliuzu. „Black Dog“ – puikus sunkiojo roko pavyzdys, tuo tarpu „Rock and Roll“ yra duoklė ankstyvam šeštojo dešimtmečio rokenrolui. Grupės įsijautimas į liaudies muziką šiame albume pasiekė apogėjų su daina „The Battle Of Evermore“, kuri nukreipia į vieną iš Dž. R. R. Tolkino kūrinio Žiedų valdovas dalių. Abi – roko ir liaudies – muzikos linijos idealiai susijungė legendiniame hite „Stairway To Heaven“, kuris, nors ir nebuvo išleistas kaip atskiras singlas, tapo roko muzikos klasika.

## Dainos

### Pirma pusė
# „Black Dog“ (Page/Plant/Jones) – 4:57
# „Rock and Roll“ (Page/Plant/Jones/Bonham) – 3:40
# „The Battle of Evermore“ (Page/Plant) – 5:52
# „Stairway to Heaven“ (Page/Plant) – 8:03

### Antra pusė
# „Misty Mountain Hop“ (Page/Plant/Jones) – 4:38
# „Four Sticks“ (Page/Plant) – 4:45
# „Going to California“ (Page/Plant) – 3:31
# „When the Levee Breaks“ (Page/Plant/Jones/Bonham/Minnie) – 7:08

## Šaltiniai
Mežuotnės pilis

**Mežuotnės pilis** – klasicizmo stiliaus pilis (rūmai) Latvijoje, Žiemgaloje, Bauskės savivaldybėje, Mežuotnėje, Lielupės kairiajame krante, 10 km į vakarus nuo Bauskės ir 40 km į pietus nuo Rygos.

## Istorija
Po Abiejų Tautų respublikos trečiojo padalijimo buvusi Kuršo hercogystė atiteko Rusijai, kurios imperatorė Jekaterina II Mežuotnės žemes padovanojo caraičio, būsimojo imperatoriaus Pavelo I vaikų Aleksandro ir Konstantino guvernantei Šarlotei fon Lyven. 1797 m. caro rūmų architektas Džakomas Kvarengis (1744–1817) jai suprojektavo neprabangius, bet ir nebrangius, tuo metu populiaraus Paladijaus stiliaus rūmus. Statybos darbus atliko Johanas Georgas Berlicas (1753–1837).

Trijų aukštų su jonėnų kolonomis ir paaukštintu portiku rūmai tapo vienu iš Latvijos architektūros šedevrų. Pobūvių salė yra per du aukštus su kupolu, kurio skliautus laikančių atlantų figūros nupieštos atsižvelgiant į natūralų apšvietimą, todėl atrodo, lyg būtų nulietos iš gipso. Pilies apatiniame aukšte buvo ūkinės patalpos, antrame aukšte miegamieji. Pilies pietinėje pusėje, ant Lielupės kranto pasodintas angliško stiliaus parkas, kurį pagyvina besiganančios avys.

Lyvenai pilyje gyveno iki 1921 m. agrarinės reformos, kai dvaras ir pilis buvo nusavinti valstybės. 1919 m. ir 1944 m. pilies rūmuose kilo gaisrai. 1921–1943 m. pilyje veikė žemės ūkio mokykla. 1946 m. Mežuotnėje įsteigus eksperimentinę selekcijos stotį, pilyje buvo įkurdinta stoties administracija ir butai darbuotojams. Pilis restauruota 1958 m. ir 1996 m. Šiuo metu tai reprezentaciniai valstybės rūmai ir viešbutis su žirgynu. Pietų salė, Kupolas ir kai kurie kambariai lankomi turistų.

## Nuotraukos

Vaizdas:Mezuotnes pilis.JPG |Mežuotnės pilis
Vaizdas:Mezuotnes pilis1.JPG |Mežuotnės pilis
Vaizdas:Mezuotnes pilis2.JPG |Mežuotnės pilis


## Nuorodos
* Mežuotnės pilis 
* Informacija turistams
Stairway to Heaven

**„Stairway to Heaven“** – daina, kurią išleido anglų roko grupė Led Zeppelin savo ketvirtajame albume „Led Zeppelin IV“. Dainą sukūrė grupės vokalistas Robert Plant ir gitaristas Jimmy Page. Tai daina, daugiausiai kartų grojusi JAV radijo stotyse, nors niekados nebuvusi išleista kaip singlas.

2003 m. žurnalas „Rolling Stone“ skyrė dainai 31 vietą 500 visų laikų geriausių dainų saraše .

## Šaltiniai
Jaana Pelkonen

**Jaana Pelkonen** (g. 1977 m. sausio 27 Lahti) – suomių laidų vedėja ir fotomodelis.

Išgarsėjo žaidimų šou *Tilt* bei pokalbių programoje *FarOut*. Pelkonen kartu su Heikki Paasonen 2 kartus vedė Eurovizijos dainų konkurso atranką Suomijoje. 2007 m. gegužės 10-12 d. kartu su aktoriumi Mikko Leppilampi vedė Eurovizijos dainų konkurso finalinį koncertą Helsinkyje.

Jaana Pelkonen baigusi vidurinę mokyklą pradėjo studijuoti Helsinkio universiteto socialinių mokslių fakultete.
Mikko Leppilampi

**Mikko Johannes Leppilampi** (g. 1978 m. rugsėjo 22 d. Pälkäne) – suomių aktorius, muzikos atlikėjas. Išgarsėjo 2003 m. debiutavęs filme *Helmiä ja sikoja*, už *Läde* vaidmenį 2004 m. apdovanotas Jussi prizu.

Mikko – gospelų muziko Jukka Leppilampi, aktyvaus muzikos pasaulio dalyvio sūnus. Pirmasis albumas, išleistas 2006 m. gegužės 10 d. (Sony BMG), pakilo į 24 vietą Suomijos albumų reitingų eilėje.

Mikko Leppilampi 2006 m. rugpjūčio 19 d. susituokė su Emilia Leppilampi (mergaut. *Vuorisalmi*), kartu augina dukrą (g. 2005 m.).

2007 m. gegužės 10-12 d. Mikko Leppilampi kartu su Jaana Pelkonen vedė Eurovizijos dainų konkurso finalinį koncertą Helsinkyje.

## Filmografija
* 2003: Helmiä ja sikoja
* 2004: Keisarikunta
* 2005: Paha maa
* 2005: Kaksipäisen kotkan varjossa
* 2005: Tyttö sinä olet tähti
* 2005: Narnian Tarinat – Velho ja Leijona („Ponas Tumnus“ balsas)
* 2005: Madagascar („Marty“ balsas)
* 2005: Hairspray – musikaali
* 2006: Saippuaprinssi
* 2007: Joulutarina

## Diskografija

### Albumai
* Mikko Leppilampi (2006, Sony BMG)

### Singlai
* Salaisuus (2006, Sony BMG)
* Tähti (2006, Sony BMG)

### Garsų takeliai
* Keisarikunta (2004)
* Kaksipäisen kotkan varjossa (2005)

## Nuorodos
* Oficiali svetainė 
*
Hartwall Arena

**Hartwall Arena** (Hartwall – vienas didžiausių Suomijos gėrimų gamintojų) – daugiafunkcijinė sporto halė Helsinkyje, Pasila miesto dalyje. Idėją pastatyti šią sporto areną iškėlė suomių verslininkas Harry Harkimo. Arena baigta statyti 1997 m. prieš pat Pasaulio ledo ritulio čempionatą. Oficiali atidarymo ceremonija įvyko 1997 m. balandžio 11 d.

Halė yra Elipsės formos, 133 m ilgio, 103 m pločio; aukštis – 32,5 m. Hartwall Areena gali būti perstatoma, joje vyksta kongresai, nuolat žaidžia ledo ritulio klubas „Jokerit“. Ledo ritulio rungtynių metų vietų skaičius – 13 665, lengvosios atletikos varžybų metu – 10 000, koncertų- 12 000, amfiteatras – 3000 5000. Die Halle wird außerdem für Kongresse verwendet. Prie Hartwall Areena automobilių stovėjimo aikštelių parke vietų skaičius -1 391 Fahrzeuge bietet. Požeminiame aukšte, į kurų patenkama liftu, įrengta ledo ritulio treniruočių aikštelė, įrengta uoloje, už jos – uždara gimnastikos salė.

## Renginiai

* Koncertai, muzikos atlikėjų pasirodymai: AC/DC, Aerosmith, David Bowie, Eric Clapton, Bob Dylan, Iron Maiden, Elton John, KISS, Nightwish, Luciano Pavarotti, Rammstein, Spice Girls, The Beach Boys, The Eagles, Robbie Williams, Neil Young, Iron Maiden
* Sportiniai renginiai: Ledo ritulio pasaulio čempionatas, Dailiojo čiuožimo pasaulio čempionatas, World Cup of Hockey 2004, NHL Challenge (Toronto „Maple Leafs“ prieš Jokerit)
* Vaidinimai, šou: Riverdance, Jėzus Kristus Superžvaigždė, Chess, Cats, Les Misérables, Saturday Night Fever, David Copperfield, World Wrestling Entertainment, Eurovizijos dainų konkursas 2007.
* Susirinkimai: Assembly Demo Party.

## Nuorodos
* Oficiali svetainė 
* Stadiono nuotraukos
Svante Stockselius

**Stig Svante Stockselius** (g. 1955 m. gruodžio 31 d.) – švedų žurnalistas, buvęs vienas pagrindinių Eurovizijos dainų bei Vaikų Eurovizijos dainų konkursų rengimo vadovų.

## Biografija
Svante Stockselius užaugo Okelbo miestelyje, centrinėje Švedijoje. 16 metų dirbo Stokholmo laikraštyje. Estijai laimėjus Eurovizijos dainų konkursą 2001 m., Stockselius buvo pakviestas estų televizijos ETV padėti rengti konkursą 2002 m.

2002 m. Stockselius tęsė veiklą švedų komercinėje televizijoje TV4, o 2003 m. tapo Eurovizijos dainų konkurso vykdomuoju direktoriumi.

## Nuorodos
* Interviu su Svante Stockselius
Western Star

**Western Star** – didelių komercinių sunkvežimių gamintojas. Kompaniją 1970 m. įkūrė bendrovė „White Trucks“, kuriai įmonė priklausė tarp 1970 ir 1979 m. Šiandien „Western Star“, kartu su „Freightliner“ ir „Sterling Trucks“, valdo koncernas „Daimler AG“.